Die private streekslugdiens Airlink het Donderdag aangekondig dat hy sy vlugte van en na die Skukuza-lughawe in die Krugerwildtuin gaan opskort.
Dit volg na ’n plaaslike uitbreking van Covid-19-infeksies in die Skukuza-omgewing en by ander nabygeleë kampe.
Vlugte na die Hoedspruit- en Nelspruit KMI-lughawe gaan steeds voort. Dit is die twee naaste lughawens vir reisigers wat beplan om die Krugerwildtuin of ander oorde en kampe in die omgewing te besoek.